
Comisia pentru buget, finanţe şi bănci

Bucureşti,     28.04.2004 

Nr. 22/274

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Contractului de finanţare dintre România şi Banca Europeană de Investiţii şi Compania Naţională de Autostrăzi şi Drumuri Naţionale din România S.A., pentru finanţarea Proiectului de construire a autostrăzii Arad - Timişoara - Lugoj, etapa I, semnat la Bucureşti la 24 decembrie 2003, cu care comisia noastră a fost sesizată în fond cu adresa Biroului Permanent nr. P.L.X-261 din  26 aprilie 2004.

PREŞEDINTE,



Parlamentul  României

Comisia pentru buget, finanţe şi bănci

Bucureşti,       28.04.2004  

Nr. 274

RAPORT

asupra proiectului de Lege pentru ratificarea Contractului de finanţare dintre România şi Banca Europeană de Investiţii şi Compania Naţională de Autostrăzi şi Drumuri Naţionale din România S.A., pentru finanţarea Proiectului de construire a autostrăzii Arad - Timişoara - Lugoj, etapa I, semnat la Bucureşti  la 24 decembrie 2003
Cu adresa nr. P.L.X-261 din 26 aprilie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Contractului de finanţare dintre România şi Banca Europeană de Investiţii şi Compania Naţională de Autostrăzi şi Drumuri Naţionale din România S.A., pentru finanţarea Proiectului de construire a autostrăzii Arad - Timişoara - Lugoj, etapa I, semnat la Bucureşti la 24 decembrie 2003.
La întocmirea raportului s-a avut în vedere avizul Consiliului Legislativ.

La lucrările comisiei au participat 25 deputaţi, din totalul de 27 membri ai comisiei.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor reprezentanţii Ministerului Transporturilor, Construcţiilor şi Turismului şi Ministerului Finanţelor Publice.

Prezentul proiect de Lege are ca obiect de reglementare ratificarea Contractului de finanţare dintre România şi Banca Europeană de Investiţii şi Compania Naţională de Autostrăzi şi Drumuri Naţionale din România S.A., pentru finanţarea Proiectului de construire a autostrăzii Arad – Timişoara – Lugoj, etapa I, semnat la Bucureşti la 24 decembrie 2003.

Ratificarea Contractului de finanţare reprezintă condiţia esenţială pentru intrarea în vigoare a acestuia şi pentru a permite astfel efectuarea tragerilor din împrumut.

Proiectul de Lege, potrivit art. 75 alin. (1) din Constituţie şi art. 86 din  Regulamentul Camerei Deputaţilor, este de competenţa decizională a Senatului.

In urma examinării proiectului de Lege, în şedinţa din  28.04.2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor în forma prezentată de Guvern.

Potrivit prevederilor constituţionale prezentul proiect de Lege face parte din categoria legilor ordinare.

PREŞEDINTE,


SECRETAR,

Dr. Daniel Ionescu

          Experţi parlamentari:

          Bărdiţă Mariana

          Măţan Ofelia

